BSC-LT/ACAData huggingface dataset:
[ca] Aquest article actualitza el coneixement florístic de les espècies que colonitzen les platges i dunes del litoral català, i identifica el grup d'espècies típiques que colonitzen aquests paisatges, així com estableix aquelles espècies restringides als hàbitats dunars, el seu rang de distribució i la seva raresa. Es van mostrejar 87 sistemes dunars a partir de transsectes ortogonals a la línia de costa, que s'estenien des de la vegetació anual de la platja alta fins a l'extrem interior del sistema dunar. Es van identificar un total de 224 espècies. El nombre va ser molt proper a l'obtingut en el càlcul del SMaoTao i dels dos estimadors de la riquesa del nombre total d'espècies, Chao2 i Jacknife2. L'anàlisi de la freqüència de les 224 espècies enregistrades va portar a establir un conjunt de 87 que es poden considerar com les espècies típiques dels hàbitats de platja i duna de la costa catalana. Entre aquestes es va identificar un grup de 34 espècies restringides als hàbitat de platja i duna, entre les quals 12 són rares o molt rares. La presència de diverses espècies exòtiques, algunes d'elles molt esteses en els hàbitats dunars, és un indicador del canvi ambiental provocat per la freqüentació d'aquests hàbitats derivada de l'activitat humana.

[en] This article updates the floristic knowledge of the species that colonize the beaches and dunes of the Catalan coast, identifies the group of typical species that colonize these landscapes and also establishes those species restricted to dune habitats, their range of distribution and their rarity. 87 dune systems were sampled from orthogonal transects on the shoreline, extending from the annual vegetation of the back beach to the inner end of the dune system. A total of 224 species were identified. The number was very close to that obtained in the calculation of the SMaoTao and the two estimators of the richness of the total number of species, Chao2 and Jacknife2. The frequency analysis of the 224 species recorded led to the establishment of a set of 87 species that can be considered as the typical species of beach and dune habitats on the Catalan coast. Among these, a group of 34 species restricted to beach and dune habitats were identified, of which 12 are rare or very rare. The presence of several exotic species, some of them widespread in dune habitats, is an indicator of the environmental change caused by the frequentation of these habitats due to human activity
[ca] Sobre la zona litoral hi ha una concurrència de competències que determina la necessitat d'integrar a la seva ordenació i gestió els interessos presents. Amb aquesta finalitat, la doctrina constitucional ha utilitzat els paràmetres de la cooperació i, si no n'hi havia, la determinació de la competència prevalent. En aquest context, l'ordenació del territori i del litoral per les comunitats autònomes, per les seves funcions de distribució d'usos i d'articulació de les visions sectorials i locals concurrents, es configura com l'instrument idoni per aconseguir-ne la gestió integral, que atengui tant la finalitats de la Llei de costes com els interessos autonòmics i municipals sobre aquesta. En aquest sentit, són diversos els títols estatals que condicionen aquesta competència autonòmica i que justifiquen el repartiment de funcions i les formes de col•laboració que preveu la Llei, entre els quals es poden considerar les facultats que deriven de la seva titularitat del domini, de la protecció del medi ambient litoral, la regulació de les condicions bàsiques per a l'exercici de drets i el compliment de deures constitucionals, i altres títols amb incidència sobre aquest espai

[en] On the coastline, there is a conflict of powers which determines the need to coordinate existing interests in the planning and management of the coastal zone. For this reason, constitutional principles have employed cooperation parameters, and failing these, the prevailing competence has been determined. In this context, territorial and coastline planning by Spanish Autonomous Communities (AC) has been adopted as the ideal instrument to accomplish the coastline's all-round management since AC decide on land use and coordinate sectorial and local competences. This instrument considers not only the objectives of the Coastal Law, but also the local and regional interests in it. In this sense, there are several state regulations that condition this regional competence and justify the assignment of tasks and the forms of collaboration as set out in the Law. Among them, it is necessary to consider the powers which are a result of the ownership of the domain, the protection of the coastal environment, the regulation of the basic conditions for the exercise of rights, the fulfilment of constitutional duties, and any other regulations which may affect this area
[ca] La diversitat cultural a l'aula d'Educació Infantil i les pautes d'intervenció que s'apliquen amb l'alumnat amb incorporació tardana al sistema educatiu són un gran desafiament per a l'educació. Aquest treball d'investigació està basat en una escola amb matrícula oberta al llarg de tot el curs escolar, que ha triplicat els últims dos anys el nombre de matriculacions a l'etapa d'Educació Infantil d'alumnat provinent de migració nacional o altres països. Mitjançant una sèrie d'entrevistes a les responsables de la direcció i orientació del centre i l'anàlisi de les respostes obteses en una enquesta oberta realitzada per totes les tutores i mestres especialistes d'aquesta etapa, podem concloure la mançanca de pautes i recursos del centre per al tractament de la diversitat cultural i sugerir una sèrie de propostes educatives que poden aplicar-se a l'aula per a afavorir la integració d'aquest alumnat.

[en] Cultural diversity in Pre-school Education and action guidelines that are applied to students who incorporate late into the educational system are a big challenge for education. This investigation project is set in a school with an active enrollment process during all the academic year. The number of enrolled students coming from national migration or other countries has tripled in the last couple of years. Setting up some interviews with the school principal and one of the school counselors and analysing the results of a questionnaire that has been answered by all Pre-school Education tutors and specialist teachers, we can conclude the lack of operational standards and school resources to deal with cultural diversity. We will suggest some educational proposals that can be used in the classroom to facilitate the integration process of these students.
[ca] En aquest treball es pretén contribuir al millor coneixement de la vegetació ruderal i arvense, ja que s'hi proposa una nova associació antropogènica: Amarantho viridis-Eleusinetum indicae, pertanayent a la classe de vegetació Polygono-Poetea annuae, pròpia de sòls nitrificats i compactes, provinent de les zones litorals de la Comunitat Valenciana (Espanya). A més a més, es proposen cinc noves subassociacions, al temps que es compara aquesta nova associació amb altres de pertanyents a la mateixa classe descrites per al territori i s'aporten algunes dades sobre l'ecologia i corologia de les seues plantes directrius.

[en] This work aims to contribute to a better understanding of ruderal and weedy vegetation, by proposing a new anthropogenic association: Amarantho viridis-Eleusinetum indicae, belonging to the Polygono-Poetea annuae vegetation class, typical of nitrified and compact soils, originating from coastal areas of the Valencian Community (Spain). In addition, five new sub-associations are proposed, while comparing this new association with others belonging to the same class described for the territory and some data are provided on the ecology and chorology of its guiding plants.
[ca] En aquest Treball de Final de Grau (TFG) s'argumenta la importància de l'educació afectivosexual des de l'etapa d'Educació Infantil per a una formació integral dels infants i la construcció d'una societat més inclusiva i respectuosa. Es destaca com l'educació en aquest àmbit pot previndre l'assetjament escolar i la discriminació i fomentar l'autoacceptació i el respecte pels altres. A més, s'aborda la diversitat afectivosexual com un espectre complet que inclou aspectes com l'atracció, la identitat i l'expressió de gènere, i l'orientació sexual. Es defineixen termes clau com identitat de gènere, orientació sexual i s'explora la discriminació associada a aquests conceptes, com l'homofòbia, la bifòbia i la transfòbia. Així mateix, s'analitza la legislació vigent, incloent-hi la Llei Orgànica 3/2020 i el Reial Decret 95/2022, que recolzen l'educació en diversitat afectivosexual a l'Educació Infantil. Finalment, es proposa una intervenció educativa per a infants de 5 anys, que busca promoure la diversitat afectivosexual, prevenir la discriminació i fomentar la igualtat de gènere a través de continguts relacionats amb la diversitat familiar i la identitat de gènere. Es proposa una metodologia basada en el joc i l'aprenentatge per projectes per aconseguir aquests objectius.

[en] In this Final Degree Thesis (FDT) the importance of affective-sexual education from the Early Childhood stage is argued for the comprehensive training of children and the construction of a more inclusive and respectful society. It highlights how education in this area can prevent bullying and discrimination and foster self-acceptance and respect for others. In addition, affective-sexual diversity is addressed as a complete spectrum that includes aspects such as attraction, gender identity and expression, and sexual orientation. Key terms such as gender identity, sexual orientation are defined and the discrimination associated with these concepts is explored, such as homophobia, biphobia and transphobia. Likewise, current legislation is analysed, including Organic Law 3/2020 and Royal Decree 95/2022, which support education in emotional and sexual diversity in Early Childhood Education. Finally, an educational intervention is proposed for 5-year-old children, which seeks to promote emotional and sexual diversity, prevent discrimination and promote gender equality through content related to family diversity and gender identity. A methodology based on play and project-based learning is proposed to achieve these goals.
[ca] Els testimonis sobre la repressió en l'última dictadura a l'Argentina (1976-83) foren essencials per a la denúncia pública en diversos fòrums. El judici a les juntes militars, en 1985, va ser un punt d'inflexió en la legitimació dels testimonis en l'espai públic, en un context social ambigu enfront del relat de les víctimes. Un dels efectes centrals fou reescriure en termes col·lectius i institucionals els que només apareixia com a merament personal. Aquest treball presenta una anàlisi de les tensions i dels debats al voltant del judici, les expectatives dels testimonis i les seues avaluacions actuals, trenta anys després d'haver-se realitzat. Examinem una selecció de fragments significatius, trets d'un corpus de trenta-set testimonis orals del judici, tenint en compte les línies de tensió discursives i el desplaçament temporal en els testimonis, a fi de reconèixer les transformacions i resignificacions subjectives desplegades en aquests exercicis de memòria.

[en] Testimonies on the repression during the last dictatorship in Argentina (1976-1983) were essential for public denunciation in different forums. The Trial of the Military Juntas in 1985 marked a turning point in legitimizing the witnesses in public spaces, in the ambiguous social context the victims' accounts faced. One of its central effects was to restore in collective and institutional terms what had appeared before as merely personal. This paper presents an analysis of the tensions and debates around the Trial, the witnesses' expectations and their current evaluations 30 years after its completion. I examine a selection of significant fragments taken from a corpus of 37 oral testimonies from the Trial witnesses, considering the lines of discursive tension and temporal displacement in the testimonies in order to recognize the transformations and subjective resignifications deployed in these memory exercises.
[ca] La provisió d'aliments és un dels principals objectius a tenir en compte en qualsevol pla de desenvolupament econòmic, urbanístic i social. Els siste-mes alimentaris més convencionals contribueixen a fenòmens meteorològics extrems, a la degradació del sòl i la pèrdua de la biodiversitat. Per a fer front a aquests desafiaments és necessari un enfocament sostenible, garantint aliments suficients per a cobrir els estàndards de nutrició i de benestar, sense posar en risc les bases econòmiques, socials i ambientals per a les generacions futures. Aquest treball estudia les implicacions dels sistemes alimentaris i el valor de l'agroecologia per a dissenyar escenaris de ruralització de les àrees urbanes per a proporcionar aliments segurs i nutritius de manera sostenible.Els usos del sòl urbà han de contribuir a construir paisatges destinats a sanar, connectar i potenciar les relacions entre els actors del territori amb la Naturalesa. Les àrees periurbanes poden ser planificades per al desenvolupament de l'agro-ecologia recreativa, combinant naturalesa, producció sostenible, conservació del paisatge, recreació, preservació del patrimoni cultural i serveis eco-educatius. L'ús del sòl urbà a través de solucions proambientals innovadores pot donar suport al sistema de resiliència verda, eco-orientant els usos del sòl als ecosiste-mes urbans i servir per a millorar la qualitat de vida a la ciutat.

[en] Providing food is one of the main objectives to consider in any economic, urban and social development plan. Conventional food systems con-tribute to extreme weather events, land degradation and biodiversity loss. Mee-ting these challenges calls for a sustainable approach that ensures sufficient food to meet nutritional and welfare standards without compromising the economic, social and environmental foundations for future generations. This paper explo-res the implications of food systems and the value of agroecology in the design of ruralisation scenarios in urban areas to provide safe and nutritious food sus-tainably. The way urban land is used should help to build landscapes aimed at healing, connecting and enhancing relationships between local actors and nature. Plan-ning of peri-urban areas can involve the development of recreational agroe-cology, combining nature, sustainable production, landscape conservation, recreation, cultural heritage preservation and eco-educational services. Urban land use through innovative pro-environmental solutions can support the green resilience system, eco-orienting land uses to urban ecosystems, as well as hel-ping to improve quality of life in the city.
[ca] Es descriu un nou aflorament situat a la zona de ponent de la conca sedimentària de Campos, al Migjorn de l'illa de Mallorca, on s'observa la relació estratigràfica entre el Messinià i el Plioquaternari. Els depòsits messinians estan formats per calcàries estromatolítiques molt alterades que mostren unes característiques diagenètiques particulars amb alta porositat, recristal·lització i neomorfismes. La seqüència plioquaternària és formada per tres unitats que corresponen a dipòsits marins litorals a la base, un paleosol intermedi i dipòsits dunars a sostre. Una clara superfície erosiva separa els depòsits messinians dels depòsits marins del Pliocè. Hi són presents formes càrstiques i possibles deformacions neotectòniques que afecten els depòsits messinians i pliocens. Els resultats obtinguts indiquen que a la conca de Campos el desenvolupament de la Crisi de Salinitat Messiniana és més propera i coherent amb els models que defensen que la principal fase de dessecació es va produir després del dipòsit del Complex Carbonàtic Terminal.

[en] A new outcrop is described located in the western area of the Campos sedimentary basin in the southern part of the island of Mallorca, where the stratigraphic relationship between the Messinian and the Plioquaternary. Messinian deposits are formed by highly altered stromatolithic limestones that show very particular diagenetic characteristics with high porosity, recrystallization and neomorphism. The Plioquaternary sequence consists of three units corresponding to coastal marine deposits at the base, an intermediate paleosol, and dune roof deposits. A clear erosive surface separates the Messinian deposits from the Pliocene marine deposits. Karst morphologies and possible neotectonics are present that affect the Messinian and Pliocene deposits. The results indicate that on the Campos basin the development of the Messinian Salinity Crisis is nearer to and coherent with the models that represent the main phase of desiccation which took place after the deposition of the Terminal Carbonate Complex.
[ca] Jordi Pere Cerdà (Antoni Cayrol) és un dels poetes més importants de la Catalunya del Nord. Cerdà va néixer en un petit poble francès a prop de la frontera amb Espanya, en un indret on va aprendre el català a casa, per bé que era ciutadà francès. Els efectes de la frontera i els canvis històrics que van tenir lloc després de la Guerra Civil espanyola i la Segona Guerra Mundial van ser determinants per la seva carrera de poeta. Els seus primers poemes editats mostren aquesta lluita interna entre una concepció de la Cerdanya natal com a unitat geogràfica (que pertany a dos estats) i l'assumpció que aquesta comarca està partida per una frontera que nega un mode de vida tradicional i impedeix adoptar naturalment una identitat lingüística catalana.

[en] Jordi Pere Cerdà (Antoni Cayrol) is one of the most important poets of North Catalonia, France. Cerdà was born in a little French village near the Spanish border, in a place where he learnt Catalan at home, but was a French citizen. The effects of the border and the historical changes that took place before the Spanish Civil War and the Second World War were decisive for his poetic career. His first edited poems show this internal struggle between a conception of the native Cerdanya as a geographical unit (shared out in two states) and the assumption that this county is broken by a border that denies a traditional way of living and thus denying, physically, the acceptance of a linguistic Catalan identity.
[ca] Actualment, la performance s'ha anat incloent en l'educació de manera experimental i educativa relacionat amb les arts plàstiques. El present treball de recerca té com a objectiu principal mostrar els beneficis de la implementació de la performance en 3r ESO i l'anàlisi i obtenció de recursos per a la investigació d'habilitats expressiu-comunicatives que estimulen la creativitat de l'alumnat. A través de l'obra de Galia Eibenschutz en l'exposició "Moure's per a nomenar" es pretén treballar i analitzar estratègies i eines des del concepte del dibuix-moviment-registre que experimenta l'artista en "Dibuixos efímers". Amb això es busca la potenciació i innovació del dibuix i el signe gràfic en la proposta de plasmar el moviment en el paper i obtindre elements compositius de l'ensenyament artístic. En aquesta proposta educativa cerca donar a conéixer una nova metodologia basada en els processos expressius del dibuix i el joc educatiu a través del moviment i la performance, amb la finalitat de conéixer els resultats derivats de les accions desenvolupades.

[en] Currently, performance has been included in education in an experimental and educational way in relation to the visual arts. The main objective of this research work is to show the benefits of the implementation of performance in 3rd ESO and the analysis and obtaining of resources for the investigation of expressive communicative skills that stimulate the creativity of the students. Through the work of Galia Eibenschutz in the exhibition "Moving to name", the aim is to work on and analyse strategies and tools based on the concept of drawing-movement-recording experienced by the artist in "Ephemeral drawings". The aim is to strengthen and innovate drawing and the graphic sign in the proposal to capture movement on paper and to obtain compositional elements of artistic education. In this educational proposal, she seeks to present a new methodology based on the expressive processes of drawing and educational play through movement and performance, with the aim of discovering the results derived from the actions developed.
[ca] En aquesta nota es verifica la presència consolidada de poblacions de dues espècies al·lòctones prèviament citades al delta de l'Ebre, Crepipatella dilatata i Pinctada radiata. Totes dues espècies viuen íntimament associades als cultius de musclos, activitat econòmica molt important en aquest territori, i sobre la qual podrien tenir conseqüències negatives en un futur immediat, i confirmen el delta de l'Ebre com un punt calent d'espècies invasores a la Mediterrània occidental.

[en] In this note the presence of consolidated populations of two allochthonous species previously cited in the Ebre Delta is confirmed: Crepipatella dilatata and Pinctada radiata. Both species are closely linked to commercial mussel farming, an important economic activity in this territory, and which they could negatively impact in the near future. This also confirms the Ebre Delta as a hotspot for invasive species in the western Mediterranean.
[ca] Tenint en compte la forma com el jovent utilitza els mitjans tecnològics fora de les aules, hem d'acceptar que la seva manera d'aprendre està canviant. Aquest article incideix en la necessitat de disposar de sistemes educatius integrals que abordin les diferents dimensions del desenvolupament de la indústria infocomunicacional i, especialment, les competències narratives que es deriven de la publicitat, a fi que els estudiants surtin dels centres docents preparats per participar en la societat de la informació. Es parteix de la base que, en el context actual, una educació des de la comunicació és una educació per a la vida contemporània. El fet que l'alumnat de primària i de secundària assimili els continguts ajudat per les representacions de les competències mediàtiques, implica que assumeix els processos d'accés i de recerca d'informació, com també que s'acosta als diversos llenguatges que configuren els missatges de la societat actual. Atès que els mitjans de comunicació i els tecnològics afecten de manera singular els sectors més joves, a causa de la gran seducció que exerceixen sobre ells, aquesta influència s'ha de reflectir en l'àmbit educatiu, que no pot progressar ni adequar-se a les necessitats del segle xxi si no és tenint-los en compte.

[en] The way young people learn is changing due to the way they use hi-tech media outside the classroom. This article focuses on the need to use comprehensive educational systems that tackle the different dimensions of the development of the info-communication industry and, particularly, the narrative competences that derive from advertising, so that students leave school ready to full participate in the Information Society. Our starting point is that in the current context, education from communication is an education for contemporary life. The fact that both primary and secondary students assimilate the contents assisted by representations of media competences implies they assume the processes of accessing and searching for information as well as the approach to the different languages that form the messages of contemporary society. Since communication and technological media make a unique impression on the young due to its seductive nature, this influence must be reflected in the educational ambit, which cannot progress and meet the needs of the 21st century unless it takes them into account.